香港地一堆潮洲打冷，之前喺屋企附近食左個好出名嘅潮洲打冷，亦都有好多人食，但食落啲招牌菜，例如鵝片，都強差人意。以後去親潮洲打冷，都帶點兒戒心。今次去食就叫返啲正正常常嘅菜式，嚟一個肉: 椒鹽鮮魷，同炸大腸，再喊多一個菜，腐乳通菜，喊多兩碗飯，差唔多應該夠我地三條友食。椒鹽鮮魷配炸大腸，基本上冇死，正正常常，大家都知道咩味，香脆可口，好處係炸大腸難得食到唔係好咸，感覺唔錯。腐乳通菜炒得略嫌鑊氣唔夠，好在有條菜夠新鮮搭救，不過不失。